Izd a winu ad nurri s w-awal n ifssi
Ig ifssi y-awal
Nara ay lli g is illan
D mad agh usin ussan
Ad nmun d ifssi nfiss
Ifsi gingh ig awal
isduy gingh taghwyyit
Turrid taghlaghalt
Tssens takat n tillas ngh
Nssen ukan mani as a ttawint
Tiguriwin ns igh a tnt gwmmigh
Ng amdyaz ar g is nzzenza tiguriwin
I wili imyarn ifssi ad ig awal
Nsmun aqqarid s uraw
Ar ntsuku s tiwargiwin ighrman
Ar ntlli mad g isn igan amzdagh
Ur d ulawn n imuran
Ur d iman irufan
Ur d tayri iwujdan
dari nkki d umdyaz n w-awal
d ifssi ad dar llan
ar naTTu s mad awn ijlan
ng gh ifassn nnun mad akw tram
tlsam s tguriwin inu mad ur tkkism
mad ur itksen asmmiD nnun
taDsa nu nttat amTTa darun
laz inu nkki tafaska I mad kwn yurun
aTTan inu nkki ahwac nnun
awal n ifssi ad dari tsgham.
Ur nigh ur tsllam ,
ur tufim mad agh ijlan.
Nmun d ifssi d w-awal
Nsker gh ifssi awal.
Ibuanane asafu
20/01/2010
kab_Latn kab_Latn kab_Latn kab_Latn kab_Latn taq_Latn ceb_Latn gla_Latn kab_Latn kab_Latn gle_Latn kab_Latn kab_Latn taq_Latn kab_Latn taq_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn mlt_Latn kab_Latn kab_Latn kab_Latn kab_Latn kab_Latn kab_Latn kab_Latn swh_Latn unk